|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 29.maijā** |  **Nr. GND/2025/381** |
|  |  **(protokols Nr.12; 50.p.)** |

**Par dzīvokļa īpašuma Dzelzceļa iela 18 - 5, Gulbenē, Gulbenes novadā,**

**pircēja apstiprināšanu**

Gulbenes novada pašvaldības dome 2024.gada 28.novembrī pieņēma lēmumu Nr. GND/2024/690 “Par Gulbenes pilsētas dzīvokļa īpašuma Dzelzceļa iela 18 - 5 atsavināšanu” (protokols Nr. 21; 4.p.), ar kuru nolēma nodot atsavināšanai Gulbenes novada pašvaldībai piederošo dzīvokļa īpašumu Dzelzceļa iela 18 - 5, Gulbenē, Gulbenes novadā, kadastra numurs 5001 900 2737, kas sastāv no divu istabu dzīvokļa ar platību 41,3 kv.m. (telpu grupas kadastra apzīmējums 50010010050001005) un pie tā piederošām kopīpašuma 412/3527 domājamām daļām no dzīvojamās mājas (būves kadastra apzīmējums 50010010050001), 412/3527 domājamām daļām no šķūņa (būves kadastra apzīmējums 50010010050003), 412/3527 domājamām daļām no zemes vienības ar kadastra apzīmējumu 50010010050 (turpmāk – Dzīvokļa īpašums), par brīvu cenu […] un uzdeva Gulbenes novada pašvaldības īpašuma novērtēšanas un izsoļu komisijai organizēt nekustamā īpašuma novērtēšanu un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.

Gulbenes novada pašvaldības dome 2025.gada 24.aprīlī pieņēma lēmumu Nr. GND/2025/274 “Par dzīvokļa īpašuma Dzelzceļa iela 18 - 5, Gulbenē, Gulbenes novadā, nosacītās cenas apstiprināšanu” (protokols Nr. 10; 21.p.), ar kuru nolēma apstiprināt dzīvokļa īpašuma nosacīto cenu 9200 EUR (deviņi tūkstoši divi simti *euro*).

Gulbenes novada pašvaldība 2025.gada 6.maijā nosūtīja […] atsavināšanas paziņojumu Nr. GND/4.18/25/1307.

Gulbenes novada pašvaldība saņēma […], 2025.gada 14.maija iesniegumu (Gulbenes novada pašvaldībā saņemts 2025.gada 14.maijā un reģistrēts ar Nr. GND/5.13.2/25/1146-S), kurā ir izteikta piekrišana iegādāties dzīvokļa īpašumu par nosacīto cenu 9200 EUR (deviņi tūkstoši divi simti *euro*).

Pirkuma maksa 2025.gada 14.maijā ir samaksāta pilnā apmērā.

Pašvaldību likuma 10.panta pirmās daļas 16.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, savukārt 21.punkts nosaka, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Publiskas personas mantas atsavināšanas likuma 37.panta pirmās daļas 4.punkts nosaka, ka pārdot publiskas personas mantu par brīvu cenu var, ja nekustamo īpašumu iegūst šā likuma 4.panta ceturtajā daļā minētā persona. Šajā gadījumā pārdošanas cena ir vienāda ar nosacīto cenu (8.pants).

Publiskas personas mantas atsavināšanas likuma 41.panta pirmā daļa nosaka, ka nekustamā īpašuma pirkuma līgumu atvasinātas publiskas personas vārdā paraksta attiecīgās atvasinātās publiskās personas lēmējinstitūcijas vadītājs vai viņa pilnvarota persona.

Pamatojoties uz Pašvaldību likuma 10.panta pirmās daļas 16. un 21.punktu, Publiskas personas mantas atsavināšanas likuma 37.panta pirmās daļas 4.punktu, 41.panta pirmo daļu, un ņemot vērā Gulbenes novada pašvaldības domes Attīstības un tautsaimniecības komitejas un Finanšu komitejas apvienotās sēdes ieteikumu, atklāti balsojot: ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. APSTIPRINĀT par Gulbenes novada pašvaldībai piederošā dzīvokļa īpašuma Dzelzceļa iela 18 - 5, Gulbenē, Gulbenes novadā, kadastra numurs 5001 900 2737, kas sastāv no divu istabu dzīvokļa ar platību 41,3 kv.m. (telpu grupas kadastra apzīmējums 50010010050001005) un pie tā piederošām kopīpašuma 412/3527 domājamām daļām no dzīvojamās mājas (būves kadastra apzīmējums 50010010050001), 412/3527 domājamām daļām no šķūņa (būves kadastra apzīmējums 50010010050003), 412/3527 domājamām daļām no zemes vienības ar kadastra apzīmējumu 50010010050, pircēju […].

2. Trīsdesmit dienu laikā pēc pircēja apstiprināšanas slēgt dzīvokļa īpašuma pirkuma līgumu ar […], par šā lēmuma 1.punktā minētā nekustamā īpašuma pārdošanu par nosacīto cenu 9200 EUR (deviņi tūkstoši divi simti *euro*).

3. Lēmuma izpildi organizēt Gulbenes novada pašvaldības īpašuma novērtēšanas un izsoļu komisijai.

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas. Administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam. Veids, kādā administratīvo aktu paziņo adresātam – rakstveidā, mutvārdos vai citādi – , neietekmē tā stāšanos spēkā.

Gulbenes novada pašvaldības domes priekšsēdētājs A.Caunītis